एशिया में श्रीलंका, कजाखस्तान और मंगोलिया की हालत भारत और चीन से बेहतर है. पाकिस्तान को 124वें दर्जे पर रखा गया है. रिपोर्ट कहती है, "सामाजिक विकास पर नजर रखना समय के साथ अहम होगा. इसके जरिए यह समझने में मदद मिलेगी कि कहां का सामाजिक विकास आर्थिक विकास के बदलाव के साथ चल रहा है. अभी इस बात का पता लगाना है कि भारत और चीन जैसी तेजी से विकास करने वाली अर्थव्यवस्थाएं सामाजिक मुद्दों पर खराब प्रदर्शन क्यों कर रही हैं. कैसे ये देश आर्थिक सफलता का फायदा सामाजिक हालात को बेहतर करने में उठा सकते हैं."